SL Uradni list Evropske unije C 225/54

Obvestilo o spremembi obvestila o začetku zaščitne preiskave v zvezi z uvozom jeklenih izdelkov

(2018/C 225/07)

Komisija je 26. marca 2018 začela zaščitno preiskavo v zvezi z uvozom nekaterih jeklenih izdelkov (1) (v nadaljnjem besedilu: obvestilo z dne 26. marca 2018). Komisija je bila nato obveščena, da dve kategoriji jeklenih izdelkov nista bili vključeni na seznam izdelkov, ki so predmet navedene preiskave.

Videti je, da je vključitev teh dveh kategorij jeklenih izdelkov potrebna, saj tudi zanju, poleg 26 drugih kategorij izdelkov, ki jih zajema obvestilo z dne 26. marca 2018, trenutno veljajo nadzorni ukrepi za jeklo (2). Za ti kategoriji izdelkov je Komisija pridobila zadostne dokaze, ki bi upravičili njuno vključitev v obseg sedanje preiskave, zato je potrebna sprememba obvestila z dne 26. marca 2018. Dodatne informacije so na voljo v obvestilu k spisu, ki je na vpogled zainteresiranim stranem.

Ob vključitvi teh kategorij izdelkov informacije, ki so trenutno na voljo Komisiji, kažejo skupno povečanje obsega uvoza jeklenih izdelkov, ki jih zadeva sedanja zaščitna preiskava, z 18,8 milijona ton na 30,6 milijona ton v obdobju 2013–2017. Ta uvoz se poveča tudi v relativnem smislu glede na domačo proizvodnjo.

Zato bi bilo treba ti dve dodatni kategoriji izdelkov vključiti v obseg sedanje zaščitne preiskave.

1. DODATNI IZDELKI V PREISKAVI

Dodatni kategoriji izdelkov sta hladno dodelane palice iz nelegiranih in drugih legiranih jekel ter žica iz nelegiranega jekla. Ti kategoriji izdelkov bi bilo treba dodati na seznam izdelkov, ki so predmet sedanje zaščitne preiskave. Oznake KN, pod katere se trenutno uvrščata ti kategoriji izdelkov, so:

Številka izdelka Kategorija izdelka Oznake KN 27 Hladno dodelane palice iz nelegiranih in drugih legiranih jekel 7215 10 00 , 7215 50 11 , 7215 50 19 , 7215 50 80 , 7228 10 90 , 7228 20 99 , 7228 50 20 , 7228 50 40 , 7228 50 61 , 7228 50 69 , 7228 50 80 28 Žica iz nelegiranega jekla 7217 10 10 , 7217 10 31 , 7217 10 39 , 7217 10 50 , 7217 10 90 , 7217 20 10 , 7217 20 30 , 7217 20 50 , 7217 20 90 , 7217 30 41 , 7217 30 49 , 7217 30 50 , 7217 30 90 , 7217 90 20 , 7217 90 50 , 7217 90 90

Navedene oznake KN so zgolj informativne narave.

2. POJASNILO V ZVEZI Z NEKATERIMI KATEGORIJAMI IZDELKOV IN OZNAKAMI KN

Čeprav je v obvestilu z dne 26. marca 2018 navedeno, da so oznake KN zgolj informativne narave, se je med preiskavo izkazalo, da nekatere oznake KN niso bile dodeljene ali so bile dodeljene napačno. Zato bi se morala Priloga k navedenemu obvestilu glasiti:

Številka izdelka Kategorija izdelka Oznake KN 1 Nelegirani in drugi legirani vroče valjani pločevina in trakovi 7208 10 00 , 7208 25 00 , 7208 26 00 , 7208 27 00 , 7208 36 00 , 7208 37 00 , 7208 38 00 , 7208 39 00 , 7208 40 00 , 7208 52 10 , 7208 52 99 , 7208 53 10 , 7208 53 90 , 7208 54 00 , 7211 13 00 , 7211 14 00 , 7211 19 00 , 7212 60 00 , 7225 19 10 , 7225 30 10 , 7225 30 30 , 7225 30 90 , 7225 40 15 , 7225 40 90 , 7226 19 10 , 7226 91 20 , 7226 91 91 , 7226 91 99 4 Pločevina s kovinsko prevleko 7210 20 00 , 7210 30 00 , 7210 41 00 , 7210 49 00 , 7210 61 00 , 7210 69 00 , 7210 90 80 , 7212 20 00 , 7212 30 00 , 7212 50 20 , 7212 50 30 , 7212 50 40 , 7212 50 61 , 7212 50 69 , 7212 50 90 , 7225 91 00 , 7225 92 00 , 7225 99 00 , 7226 99 10 , 7226 99 30 , 7226 99 70 7 Nelegirane in druge legirane plošče kvarto 7208 51 20 , 7208 51 91 , 7208 51 98 , 7208 52 91 , 7208 90 20 , 7208 90 80 , 7210 90 30 , 7225 40 12 , 7225 40 40 , 7225 40 60

3. POSTOPKOVNA VPRAŠANJA

3.1 Pisna stališča, izpolnjeni vprašalniki in korespondenca

Komisija bo za pridobitev informacij, za katere meni, da so potrebne, poslala vprašalnike znanim proizvajalcem podobnih ali neposredno konkurenčnih izdelkov ter vsem znanim združenjem proizvajalcev teh dveh kategorij izdelkov v Uniji. Komisija mora izpolnjene vprašalnike prejeti v 21 dneh od datuma, ko so bili poslani.

Vse druge zainteresirane strani, vključno s proizvajalci izvozniki, uvozniki in uporabniki zadevnih kategorij izdelkov ter njihovimi združenji, so vabljene, naj pisno predstavijo svoja stališča ter predložijo informacije in dokaze v zvezi s tema kategorijama izdelkov. Pripombe glede vključitve teh kategorij izdelkov v sedanjo zaščitno preiskavo bi morala Komisija prejeti v 7 dneh od datuma objave tega obvestila v Uradnem listu Evropske unije. Druge pripombe v prosti obliki je treba predložiti v 21 dneh od datuma objave tega obvestila v Uradnem listu Evropske unije. Zainteresirane strani se lahko javijo Komisiji, po možnosti po elektronski pošti in nemudoma, najpozneje pa v 15 dneh po objavi tega obvestila v Uradnem listu Evropske unije, ter zaprosijo za vprašalnik. Izpolnjene vprašalnike je treba predložiti v 21 dneh od datuma, ko so bili poslani.

Stališča in informacije, predloženi po zgoraj navedenih rokih, morda ne bodo upoštevani.

3.2 Zaslišanja

V skladu s členom 5 Uredbe (EU) 2015/478 Evropskega parlamenta in Sveta (3) in členom 3 Uredbe (EU) 2015/755 Evropskega parlamenta in Sveta (4) lahko vse zainteresirane strani zaprosijo za zaslišanje pri Komisiji v 21 dneh od datuma objave tega obvestila v Uradnem listu Evropske unije.

3.3 Druga postopkovna vprašanja

Druga postopkovna vprašanja, navedena v odstavkih 3.2, 4, 5, 6 in 7 obvestila o začetku z dne 26. marca 2018, se za to preiskavo še naprej uporabljajo.

(1) UL C 111, 26.3.2018, str. 29.

(2) Izvedbena uredba Komisije (EU) 2016/670 z dne 28. aprila 2016 o uvedbi predhodnega nadzora uvoza nekaterih železnih in jeklenih izdelkov s poreklom iz nekaterih tretjih držav s strani Unije (UL L 115, 29.4.2016, str. 37).

(3) Uredba (EU) 2015/478 Evropskega parlamenta in Sveta z dne 11. marca 2015 o skupnih pravilih za uvoz (UL L 83, 27.3.2015, str. 16).

(4) Uredba (EU) 2015/755 Evropskega parlamenta in Sveta z dne 29. aprila 2015 o skupnih pravilih za uvoz iz nekaterih tretjih držav (UL L 123, 19.5.2015, str. 33).